苏轼
过岭寄子由三首?此诗第三首为子由作?
七年来往我何堪，又试曹溪一勺甘。
梦里似曾迁海外，醉中不觉到江南。
波生濯足鸣空涧，雾绕征衣滴翠岚。
谁遣山鸡忽惊起，半岩花雨落毵毵。
投章献策谩多谈，能雪冤忠死亦甘。
一片丹心天日下，数行清泪岭云南。
光荣归佩呈佳瑞，瘴疠幽居弄晚岚。
従此西风庾梅谢，却迎谁与马毵毵。
山林瘴雾老难堪，归去中原茶亦甘。
有命谁怜终反北，无心却笑亦巢南。
蛮音惯习疑伧语，脾病萦缠带岭岚。
赖有祖师清净水，尘埃一洗落毵毵。